Viborger Samler, 1834-12-20
Breve fra Bayonne af 6te d. M. melde, at Jumalacarregui den 1ste og 2den har bemægtiget sig Besætningen af Caparoso og Casernerne i Falces og Peralta, der forsvaredes af Militser. Det hedder, at Casernerne bleve tagne med Storm efter 24 Timers Modstand, og at over 300 Mand Militser og 200 Soldater omkom derved. Den 3die har Mina forladt Pamplona med 7000 Mand, 300 Heste og 4 Feldtstykker, og taget Veien til det 6 Mile derfra liggende Lumbier, hvorhen ogsaa Jnsurgenternes Hovedstyrke havde begivet sig. Om Resultatet af denne Expedition har man endnu Jntet hørt. Carlisterne, der blokerede Elisondo have trukket sig tilbage som Følge af et Udfald af Besætningen. Regjeringen har tilstaaet Mina hans Begjæring, at ansætte Ridder Sancho, og Obersterne Savana og Orvilla i deres forrige Grader blandt sine Tropper. – Te Morning-Heralds Correspondent (Hr. Mittchell, der, som bekiendt, er Carlist, siden han arresteredes paa Rodils Befaling) skriver fra Villalba under 1ste d. M.: Mina modtog den 24de f. M. i Pamplona Efterretningen om Forandringen i det engelske Ministerium. Hans Ansigtsfarve forandrede sig, han sprang op fra Stolen, gik op og ned i Værelset, lod Chefen for sin Stab komme til sig, gav befaling til øieblikkeligen at begynde Feldttoget, og sagde til sin fortrolige Ven (en Franskmand) Tærningerne ere kastede; jeg man drage i Feldten og vove et Slag for Spaniens Skjebne. Tre Dage udfordredes imidlertid til Forberedelserne, og først den 27de marscherede han Spidsen for 5000 Mand, og ledsaget af en Reserve paa 10,000 Mand, til Dalen Borunda. Zumalacarrequi, der længes efter at maale sig med Mina, gav strax Bataillonerne fra Guipuzcon og Alava Ordre til Afmarsch og agter at oppebie sin Modstander i Dalen Allava, den samme, hvori han den 27de og 28de slog O'Døyle og Osma. Mina har mange Fordeele paa sin Side, han har mellem Treozin og Salvatierra tre befæstede Pladser, og desuden ved den af Carlisterne tagne Stilling Jntet at frygte af det farlige Pas, der fører til Echarri-Aranaz og Salvatierra. Zumalacarregui har derimod Vittoria i Ryggen af sig, og torde let blive flankeret af Lorenzo paa høire og el Pastor paa venstre Fløi. Alle Partiers Opmærksomhed er derfor i dette Øieblik rettet paa det første Sammenstød mellem de tvende Chefs." Jmidlertid hedder det videre i den samme Skrivelse: Der gaaer det Rygte, at Hertugen af Wellington agter at opretholde Quadrupeltractaten og overtale Don Carlos til at forlade Spanien. Jeg kan ikke skjænke dette Rygte nogen Tiltro. Hertugen kjender bedre end nogen Anden det spanske Folks Følelser, og veed, at Jndførelsen af en juste miliens Politik er umulig. Han maa vide, at de Exaltados, der for Øieblikket ere forsigtige, og holde deres Hensigter hemmelige, strax, naar Carlisterne ere slagne, vilde hæve deres Hoved iveiret og atter styrte Landet i Anarchie." – Den saakaldte Prinds af Asturien, der efter Rygtet skulde have begivet sig til sin Fader til Spanien, opholder sig i London hos sin Tante, Prindsessen af Beira. – Det spanske Laan skal nu endeligen være afsluttet med Huset Ardouin paa de tidligere anførte Vilkaar. - Le Messager forsikkrer, at General Harispe har modtaget den Efterretning, at de engelske Fartøier ved de baskiske Kyster havde erholdt befaling til, ingen Hindringer at lægge i Veien for Communicationen med Kysterne.